ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI



PROIECT 
HOTĂRÂREA
Nr. 19 din  08.04.2026
privind aprobarea Organigramei şi Statului de funcţii al aparatului de specialitate al primarului comunei Blândeşti cu încadrarea în numărul maxim de posturi, stabilit conform O.U.G. nr. 7/2026
Consiliul Local al comunei Blândeşti; judeţul Botoşani, întrunit în şedinţa din data de; 
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a primarului comunei Blȃndești, Stelian Maxim, prin care se susţine necesitatea şi oportunitatea proiectului; raportul nr. 1052/2026;

Văzând adresa nr. 3261/2026 a Instituţiei Prefectului Judeţul Botoşani privind numărul maxim de posturi aferent anului 2026 stabilit conform prevederilor art. XL, alin. (1) şi alin. (2) din O.U.G.  nr. 7/2026; rapoartele  comisiilor de specialitate ale Consiliului Local al comunei Blândeşti; 
În baza art. 129, aliniat (3) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare; 
Potrivit art. III alin. (1) – (6) din O.U.G. nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările şi completările ulterioare, precum și prevederile pct. (1), (4), (5) și (6) din Anexa 1- Procedura de stabilire a numărului maxim de posturi ce pot fi încadrate la nivelul unităţilor/subdiviziunilor administrativ-teritoriale, cu excepţia celor prevăzute la art. III alin. (2) din Ordonanța de urgență a Guvernului nr. 63/2010, 
Ȋn conformitate cu prevederile art. X, art. XL, alin. (1), alin. (3), alin. (6), alin. (7), lit. a) și b) și art. XXVII, din O.U.G. nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
HOTĂRĂŞTE
Art. 1. (1) Se aprobă numărul maxim de 15 posturi, pentru anul 2026, la nivelul comunei Blândeşti, în vederea încadrării în prevederile Ordonanţei de urgenţă a Guvernului nr. 7/2026, din care:
a) 15 posturi, în baza prevederilor punctului 1 din Anexa la Ordonanţa de urgenţă a Guvernului nr. 63/2010,
 (2) Numărul maxim de posturi prevăzut la alin. (1) nu se aplică:
a) Capitolului bugetar „Asistență socială-68.02” din cadrul Compartimentului de asistență socială şi autoritate tutelară–un post consilier asistenţă socială ȋn prezent temp. vacant 
b) Capitolul bugetar „Sănătate” – 66.02
Asistentul medical comunitar - un post,
potrivit prevederilor art. III, alin. (2) din Ordonanţa de urgenţă a Guvernului nr. 63/2010, modificată prin Ordonanţa de urgenţă a Guvernului nr. 7/2026;
Art. 2. Se aprobă Organigrama și Statul de funcții, ale aparatului de specialitate al primarului comunei Blândeşti, reorganizate conform anexelor nr. 1 și nr. 2 la prezenta hotărâre, făcând parte integrantă din aceasta.
Art. 3. În urma reorganizării, aplicarea procedurilor legale prevăzute de Codul administrativ, în vederea respectării drepturilor de carieră ale funcționarilor publici, se v-a realiza până la data de 30 iunie 2026. 
Art. 4. Până la data de 30 iunie 2026, se v-a elabora și aproba Regulamentul de organizare și funcționare al aparatului de specialitate al primarului comunei Blândeşti.
Art. 5. Articolul nr 1, din prezenta hotărâre, intră în vigoare la data adoptării sale, iar articolul nr. 2, din prezenta hotărâre, intră în vigoare la data de 1 iulie 2026.
Art. 6. Prezenta hotărâre poate fi contestată în condițiile prevăzute de Legea nr. 554/2004 a contenciosului administrativ, cu modificările și completările ulterioare.
Art. 7. Primarul comunei Blândeşti va asigura executarea prevederilor prezentei hotărâri.
Iniţiator proiect de hotărâre,
Primar Stelian MAXIM
